# Ruta del Sud 2016

La Ruta del Sud 2016, 40a edició de la Ruta del Sud, es disputà entre el 16 i el 19 de juny de 2016 sobre un recorregut de 641,5 km repartits entre quatre etapes, la segona d'elles dividida en dos sector. L'inici fou a Sant Ponç i el final a Claramont e Poiet. La cursa formava part del calendari de l'UCI Europa Tour 2016, amb una categoria 2.1.
El vencedor final fou el colombià Nairo Quintana (Movistar Team), que corria aquesta cursa com a preparació pel Tour de França. Quintana guanyà la contrarellotge de la segona etapa i passà a lidera la general, que controlà fins al final. L'acompanyaren al podi Marc Soler (Movistar Team), que guanyà la classificació dels joves i la primera etapa com a professional, i Nicolas Edet (Cofidis).
En les classificacions secundàries Quintana també guanyà la classificació per punts, Quentin Jauregui (AG2R La Mondiale) la de la muntanya i el Movistar Team la classificació per equips.

## Equips

L'organització convidà a prendre part en la cursa a tres equips World Tour, vuit equips continentals professionals i quatre equips continentals:
* equips World Tour: AG2R La Mondiale, FDJ, Movistar Team
* equips continentals professionals: Caja Rural-Seguros RGA, Delko-Marseille, Direct Énergie, Cofidis, Fortuneo-Vital Concept, Stölting Service Group, Gazprom-RusVelo, Wilier Triestina-Southeast
* equips continentals: Armée de Terre, Euskadi Basque Country-Murias, HP BTP-Auber 93, Rádio Popular Boavista

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 16 de juny | Sant Ponç - Becièras | 196 km | Bryan Coquard (FRA) | Bryan Coquard (FRA) |
| 2a A | 17 de juny | Sent Pèire de Trevesi - Albi | 92,4 km | Bryan Coquard (FRA) | Bryan Coquard (FRA) |
| 2a B | 17 de juny | Albi - Albi | 13,4 km | Nairo Quintana (COL) | Nairo Quintana (COL) |
| 3a | 18 de juny | Saint-Gaudens - Val d'Azun Couraduque | 184,9 km | Marc Soler (CAT) | Nairo Quintana (COL) |
| 4a | 19 de juny | Gers - Astarac Arros en Gascogne | 154,8 km | Arnaud Demare (FRA) | Nairo Quintana (COL) |

## Classificació final

| | Ciclista | Equip | Temps |
| 1 | Nairo Quintana (COL) | Movistar Team | 16h 34' 57" |
| 2 | Marc Soler (CAT) | Movistar Team | + 46" |
| 3 | Nicolas Edet (FRA) | Cofidis | + 1' 06" |
| 4 | Thomas Voeckler (FRA) | Direct Énergie | + 1' 15" |
| 5 | Sergio Pardilla (ESP) | Caja Rural-Seguros RGA | + 1' 55" |
| 6 | Ricardo Vilela (POR) | Caja Rural-Seguros RGA | + 2' 01" |
| 7 | Mikel Bizkarra (ESP) | Euskadi Basque Country-Murias | + 2' 08" |
| 8 | Stéphane Rossetto (FRA) | Cofidis | + 2' 20" |
| 9 | Luis Ángel Maté (ESP) | Cofidis | + 2' 36" |
| 10 | Artiom Nitx (RUS) | Gazprom-RusVelo | + 2' 38" |

## Referències

* ↑ «40th Route du Sud - la Depeche du Midi (2.1). Participants». procyclingstats.com [Consulta: 15 juliol 2016].
* ↑ «40th Route du Sud - la Depeche du Midi (2.1). General Classification». procyclingstats.com [Consulta: 15 juliol 2016].
* 1 2 «Quintana gana la Ruta del Sur antes del Tour». El Mundo Deportivo, 15-07-2016 [Consulta: 19 juny 2015].
* ↑ «Nairo Quintana se prueba con una escapada en la Ruta del Sur». El Mundo Deportivo, 15-07-2016 [Consulta: 16 juny 2016].
* 1 2 «Coquard gana en la mañana, Nairo Quintana en la crono y es líder». El Mundo Deportivo, 17-06-2016 [Consulta: 15 juliol 2016].
* ↑ «Marc Soler gana con permiso de su jefe Nairo Quintana». El Mundo Deportivo, 15-07-2016 [Consulta: 18 juny 2015].

## Enllaços externs

* Web oficial Arxivat 2014-06-25 a Wayback Machine. (francès)